[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Categori\u0308au: Cyllid, Llywodraethu a diogelu,"}, {"text_idx": "#000009", "text": "Mae\u2019r gweithdy hwn sy\u2019n para am 3 awr yn addas i bobl sy\u2019n dymuno cynyddu eu gwybodaeth, eu sgiliau, a\u2019u hyder o ran llywodraethu elusennau."}, {"text_idx": "#000010", "text": "Mae llywodraethu da yn hanfodol er mwyn sicrhau gwydnwch a llwyddiant elusen. Bydd y cwrs ar-lein, rhyngweithiol hwn yn eich cyflwyno chi i egwyddorion llywodraethu da sy\u2019n seiliedig ar y Co\u0302d Llywodraethu i Elusennau a chanllawiau\u2019r Comisiwn Elusennau."}, {"text_idx": "#000013", "text": "Deall ystyr \u2018llywodraethu da\u2019 yng nghyd-destun elusennau ac yn gallu cymhwyso hyn yn eich elusen\nDeall y gwahaniaeth rhwng llywodraethu a rheoli a pham bod hyn yn bwysig\nMeddu ar lefel uwch o wybodaeth am ro\u0302l a chyfrifoldebau ymddiriedolwyr unigol\nMeddu ar lefel uwch o wybodaeth am ro\u0302l y Bwrdd (neu\u2019r pwyllgor rheoli) fel grw\u0302p\nMeddu ar lefel uwch o ymwybyddiaeth o gamau syml y gellir eu cymryd i wella llywodraethu yn eich elusen a ble i ddod o hyd i ragor o adnoddau"}, {"text_idx": "#000015", "text": "Mae hwn yn gwrs sylfaenol, felly mae\u2019n fwyaf addas i bobl sy\u2019n newydd i\u2019w ro\u0302l lywodraethu neu sy\u2019n dymuno gloywi eu gwybodaeth. Yn bennaf, bydd hyn yn cynnwys ymddiriedolwyr, ond gall hefyd gynnwys aelodau staff penodol megis Prif Weithredwyr, swyddogion llywodraethu, ysgrifenyddion cwmni ac arweinwyr cyllid."}, {"text_idx": "#000018", "text": "Os ydych chi\u2019n meddwl bod eich Bwrdd mewn cyfnod o argyfwng ar hyn o bryd neu os yw\u2019n profi problemau difrifol o ran llywodraethu, cysylltwch a\u0302 CGGC neu eich Cyngor Gwirfoddol Sirol lleol i drafod y materion cyn mynychu\u2019r cwrs hwn."}, {"text_idx": "#000020", "text": "Ymrwymwch i fynychu holl hyd yr hyfforddiant\nProfwch eich mynediad i Zoom\nBydd yr hyfforddiant yn dechrau\u2019n brydlon, cyrhaeddwch 10 munud cyn yr amser dechrau, oherwydd mae\u2019n bosibl na fydd pobl sy\u2019n cyrraedd yn hwyr yn cael eu gadael i mewn\nMae ein cyrsiau\u2019n rhyngweithiol a chyfranogol a gofynnwn, lle\u2019n bosibl, i\u2019r holl ddysgwyr gael eu camera\u0302u arno a chymryd rhan drwy\u2019r cyfleusterau microffon a sgwrsio\nRhowch wybod i ni wrth gadw\u2019ch lle os oes gennych chi unrhyw ofynion penodol, e.e. dehonglwyr Iaith Arwyddion Prydain (BSL)\nBydd copi dall o\u2019r cyfarwyddiadau ymuno ac adnoddau yn cael ei anfon atoch gan bookings@wcva.cymru, gwiriwch eich ffolder e-bost sothach os nad ydych chi wedi\u2019u derbyn wythnos cyn yr hyfforddiant (unrhyw broblemau, rhowch wybod i ni)\nOs na allwch chi fynychu, anfonwch e-bost at training@wcva.cymru (gweler ein polisi canslo)"}, {"text_idx": "#000022", "text": "Gellir cyflwyno pob un o\u2019n cyrsiau mewn modd pwrpasol wedi\u2019u teilwra er mwyn diwallu anghenion eich mudiad. Llenwch ein ffurflen gais am hyfforddiant pwrpasol ac fe wnaiff aelod o\u2019n ti\u0302m ni\u2019n cysylltu a\u0302 chi."}, {"text_idx": "#000023", "text": "Os oes gennych chi unrhyw ymholiad arall, anfonwch e-bost at training@wcva.cymru. Gallwch chi gofrestru ar ein rhestr bostio i dderbyn diweddariadau bob wythnos/mis."}]